กอช.เปิดโปรแกรมคำนวณบำนาญ รู้ผลทันที
กอช. จัดทำ “โปรแกรมคำนวณบำนาญ” เพื่อช่วยให้สมาชิกรู้ยอดเงินบำนาญทันที
25 ม.ค. 2561

นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ได้จัดทำ “โปรแกรมคำนวณบำนาญ” เพื่อช่วยให้สมาชิกรู้ยอดเงินบำนาญโดยประมาณที่จะได้รับจากจำนวนเงินสะสมที่ส่งต่อเนื่องจนถึงอายุ 60 ปี ซึ่งรวมกับเงินที่รัฐสมทบและดอกผลโดยประมาณทั้งหมดแล้ว(ภายใต้สมมติฐานผลตอบแทนการลงทุนอยู่ที่ร้อยละ 3.5 ต่อปี)
นอกจากนี้ยังช่วยให้สมาชิกสามารถวางแผนการส่งเงินออมได้ด้วยตนเอง เพื่อให้ได้รับเงินบำนาญหลังอายุ 60 ปี ตามจำนวนที่ต้องการ และช่วยให้ผู้สนใจสมัครสมาชิกได้ลองคำนวณการออมกับ กอช. เพื่อใช้เป็นข้อมูลประกอบการตัดสินใจสมัครเป็นสมาชิกกับ กอช.
สำหรับผู้ที่สนใจสามารถใช้ “โปรแกรมคำนวณบำนาญ” เพียงเข้าเว็บไซต์ กอช. www.nsf.or.th เลือก “โปรแกรมคำนวณบำนาญ” ที่อยู่ด้านขวาของจอ โดยโปรแกรมได้รับการออกแบบให้ผู้ใช้สามารถเลือกรูปแบบการคำนวณบำนาญได้ 2 รูปแบบ ได้แก่ คำนวณบำนาญจาก “ยอดเงินที่ต้องการหรือกำลังส่งเงินสะสม” และ คำนวณบำนาญจาก “ยอดเงินบำนาญที่ต้องการได้รับ”
โดยทั้ง 2 รูปแบบ ผู้ใช้ต้องระบุอายุที่เริ่มส่งเงินสะสม ระบุวิธีส่งเงินสะสมเป็นรายเดือนหรือรายปี แล้วระบุยอดเงินที่ส่งสะสม หรือ ระบุยอดเงินบำนาญที่ต้องการได้รับ ตามรูปแบบที่เลือกคำนวณ และคลิกปุ่มเริ่มคำนวณ โปรแกรมจึงคำนวณเป็นผลลัพธ์ได้ ดังนี้